Spiral:Another spiral iteration/ca

Fa un parell de mesos vaig decidir tornar a treballar en Espiral. És la quarta iteració, si no vaig errat. Que una espiral vagi i vingui no és sorprenent. El que encara no és clar és si el sentit d'aquesta espiral és excèntric o concèntric, però ja es veurà.

El motius per a destinar temps a Espiral continuan essent els mateixos: trobar els ingredients i les receptes per a aconseguir la felicitat social. Què ha canviat en aquesta nova iteració?


 * L'objectiu del projecte és tan clar com ambiciós: felicitat per a tothom. L'estratègia proposada és simple: menys ego, més natura. Partint d'aquí, quatre direccions defineixen les rutes espirals possibles: simplicitat, autonomia, cooperació i descentralització. Tot allò que encaixi en aquest marc té cabuda a Espiral.


 * La prioritat és respondre la pregunta: Què fer?, començant pels criteris bàsics. Un cop aquests siguin clars serà més senzill seguir amb accions específiques. Això no impedeix ningú contribuir en les seves àrees preferides. Espiral és un wiki obert a totes les prioritats, però és també com un llibre.


 * El multilingüisme s'integra en el projecte amb una eina de traducció senzilla. L'anglès passa a ser la llengua per defecte. Els temes espirals són globals i aquesta és la lingua franca actual. Aquest panorama es pot ampliar si altres idiomes obtenen un nivell sostenible d'activitat.


 * Espiral està dissenyada per a funcionar com a un projecte coŀlaboratiu i tot l'esforç tècnic està enfocat en aquesta direcció. La llicència dels continguts passa a ser CC0 - Domini Públic per a fer encara més senzilla la seva còpia i modificació. Però si Espiral no atreu coŀlaboradors/es també pot funcionar com a projecte individual.

Com sempre, el temps dirà. Moltes gràcies per l'interès!--QuimGil (talk) 02:17, 18 September 2013 (CEST)